วิลมิงตัน (รัฐเดลาแวร์)

วิลมิงตัน () เป็นเมืองที่มีประชากรมากที่สุดในรัฐเดลาแวร์ของสหรัฐอเมริกา เมืองนี้สร้างขึ้นบนที่ตั้งของฟอร์ตคริสตินาซึ่งเป็นนิคมแห่งแรกของชาวสวีเดนในอเมริกาเหนือ ตั้งอยู่ที่จุดบรรจบของแม่น้ำคริสตินาและห้วยแบรนดีไวน์ ใกล้กับจุดที่แม่น้ำคริสตินาไหลลงสู่แม่น้ำเดลาแวร์ วิลมิงตันเป็นที่ตั้งเทศมณฑลของเทศมณฑลนิวคาสเซิล และเป็นหนึ่งในเมืองใหญ่ในเขตมหานครเดลาแวร์วัลเลย์ เมืองวิลมิงตันได้รับการตั้งชื่อโดยทอมัส เพนน์ ตามชื่อเพื่อนของเขา สเปนเซอร์ คอมป์ตัน เอิร์ลแห่งวิลมิงตันซึ่งดำรงตำแหน่งนายกรัฐมนตรี ในรัชสมัยของพระเจ้าจอร์จที่ 2 แห่งบริเตนใหญ่

 อ้างอิง 

หมวดหมู่:เมืองในรัฐเดลาแวร์